**ОБЩИНСКИ СЪВЕТ – СВИЩОВ**

ПРЕПИС!

До………………….......

**Р Е Ш Е Н И Е**

**№ 1136**

от заседание на Общинския съвет,

проведено на 26.03.2015 г., Прот. № 64

**ОТНОСНО:** Съгласуване на Проект за изменение на Подробен устройствен план (ПУП) - План за регулация и застрояване (ПРЗ) за урегулиран поземлен имот (УПИ) VІІІ, кв. 16 по плана на гр. Свищов, улица – тупик с ОК 217 – ОК 163, улица с ОК168 – ОК169 – ОК170 и улична регулация между тях по регулационния план на гр. Свищов

На основание чл. 21, ал. 1, т. 8 и т. 11 от Закона за местното самоуправление и местната администрация (ЗМСМА), във връзка с чл. 3, ал. 2 и чл. 6, ал. 2 от Закона за общинската собственост (ЗОС), чл. 134, ал. 2, т. 6 от Закона за устройство на територията (ЗУТ), чл. 3, ал. 2, ал. 3 и ал. 7 от Наредбата за реда за придобиване, управление и разпореждане със собствеността на Община Свищов (НРПУРСОС), във връзка със Заявление с Вх. № 94-М-118/16.02.2015 г. при Община Свищов за процедиране и одобрение на Подробен устройствен план (ПУП) от ЕТ „Робсов – Росица Петрова”, гр. Свищов, Заповед № 1104-РД-01-03/06.08.2012 г. на инж. В. Майсторов – Зам. Кмет „БИРР” на Община Свищов с мотивирано предписание за изменение на ПУП – ПРЗ и Решение № 6 от Протокол № 3/04.03.2015 г. на Общински експертен съвет по устройство на територията (ОЕСУТ) при Община Свищов и предложение с Вх. № 2629/17.03.2015 г. от Станислав Благов – Кмет на Община Свищов, Общински съвет – Свищов,

**Р Е Ш И:**

1. Дава съгласие да се одобри по реда на чл. 3, ал. 7 от Наредбата за придобиване, управление и разпореждане със собствеността на Община Свищов внесения и приет от ОЕСУТ при Община Свищов Проект за изменение на Подробен устройствен план (ПУП) – План за регулация и застрояване (ПРЗ) за урегулиран поземлен имот (УПИ) VІІІ, кв. 16 по плана на гр. Свищов, улица – тупик с ОК 217 – ОК 163, улица с ОК168 – ОК169 – ОК170 и улична регулация между тях по регулационния план на гр. Свищов, като:

С ПУП – План за регулация (ПР):

1. Обособява се нов УПИ VІІІ, кв. 16 по плана на гр. Свищов с отреждане за „КОО и безвредни производствени дейности” чрез:

- поставяне на регулационните граници на урегулиран поземлен имот (УПИ) VІІІ, общински, кв. 16 по плана на гр. Свищов в съответствие с имотните граници на ПИ 65766.701.4103 по КК и КР на землището на гр. Свищов по §8 от Преходните разпоредби на ЗУТ;

- придаване на площи от улици с ОК170 – ОК172, ОК169 – ОК169а (нова) и ОК217 – ОК172а (нова) съгласно Схема на площите.

2. Променя се уличната регулация като:

- отваря се улица с ОК169 – ОК169а – ОК169б, свързваща улица с ОК169 – ОК170 с улица с ОК163 – ОК217 по регулационния план на гр. Свищов;

- отваря се улица - тупик с ОК163 – ОК217 по продължението си до пресичане с улица с ОК172 – ОК173, като се обособяват нови ОК172а – ОК217а по регулационния план на гр. Свищов.

С ПУП – План за застрояване (ПЗ) за новия УПИ VІІІ, кв. 16 по плана на гр. Свищов се установява нов устройствен режим и нормиране с пределнодопустими устройствени показатели, съобразно начина и характера на бъдещото застрояване.

1. Упълномощава Кмета на Общината да извърши всички действия по изпълнение на т. І, съобразно с изискванията на ЗУТ.

МОТИВИ: 1. Със Заповед № 1104-РД-01-03/06.08.2012 г. на инж. В. Майсторов - Зам. Кмет „БИРР” на Община Свищов е допуснато изменение на Подробен устройствен план (ПУП) - План за регулация и застрояване (ПРЗ) за урегулиран поземлен имот (УПИ) VІІІ, кв. 16 по плана на гр. Свищов, улица – тупик с ОК 217 – ОК 163, улица с ОК168 – ОК169 – ОК170 и улична регулация между тях по регулационния план на гр. Свищов.

2. ЕТ „Робсов – Росица Петрова”, гр. Свищов, със седалище и адрес на управление: гр. Свищов, ул. „Георги Тишев” № 10, представляван от Росица Петрова Петрова, в качеството си на заинтересовано лице по чл. 131, ал. 2, т. 1 от ЗУТ и собственник на сграда в (ПИ 65766.701.4103 по КК и КР на землището на гр. Свищов), построена с отстъпено право на строеж върху общинска земя, в УПИ VІІІ, кв. 16 по плана на гр. Свищов, по силата на н. а. № 140, т. ІІ, рег. № 2755, д. № 290/2003 г. на СРС, вписан в Служба по вписванията с Вх. Рег. № 1758, Акт № 152, т. ІV, д. № 862/2003 г. при СРС и н. а. № 157, т. ІV, рег. № 5849, д. № 536/2013 г. на СРС, вписан в Служба по вписванията с Вх. Рег. № 4870, Акт № 127, т. ХІІІ, д. № 2209/2013 г. при СРС, е внесъл в Община Свищов Заявление с Вх. № 94-М-118/16.02.2015 г. Проект за изменение на ПУП – ПРЗ на урегулиран поземлен имот (УПИ) VІІІ, кв. 16 по плана на гр. Свищов, улица – тупик с ОК 217 – ОК 163, улица с ОК168 – ОК169 – ОК170 и улична регулация между тях по регулационния план на гр. Свищов.

3. ПУП - ПРЗ е приет с Решение № 6 от Протокол № 3/04.03.2015 г. на ОЕСУТ при Община Свищов.

4. Проектът за изменение на ПУП е обявен на заинтересованите лица по чл. 128, ал. 5 от ЗУТ с Обявление № 94-М-118/16.02.2015 г. По направеното обявление не са постъпили възражения.

В гласуването участват 23 общински съветници.

Гласували “За” – 20, “Против” – няма и “Въздържали се” – 3.

ПРЕДСЕДАТЕЛ НА ОбС: …/п/….

/Светлана Георгиева/

Вярно при ОбС: …………………

/Михаела Георгиева/